Το MDF είναι πρεσαρισμένη τεχνητή πλάκα ξύλου, το οποίο αποτελείται από μικροσωματίδια ξύλου, ρητίνη, νερό και κερί παραφίνης. Η κατασκευή του γίνεται σε ειδικές πρέσες, αφού πρώτα γίνει η απαραίτητη κατεργασία κι ανάμειξη. Οι ίνες του ξύλου μαζί με τη ρητίνη μεταμορφώνονται σε  ένα παχύρευστο μείγμα, το οποίο δημιουργεί μια πλάκα. Η δημιουργία της πλάκας γίνεται σε στρώσεις και ειδικά μηχανήματα διαμορφώνουν το επιθυμητό πάχος. Στη συνέχεια η πλάκα αυτή λειαίνεται ώστε να αποκτήσει επίπεδη επιφάνεια.
Πλεονεκτήματα Επένδυσης πόρτας ασφαλείας από λούστρο MDF
Αυτό που το κάνει τόσο δημοφιλές κυρίως για επενδύσεις πορτών ασφαλείας είναι η χαμηλή του τιμή, σε συνδυασμό με την υψηλή ανθεκτικότητά του. Το MDF έχει πολύ μεγάλη αντοχή σε χτυπήματα και πιέσεις γι αυτό και αποτελεί ιδανική επιλογή για πόρτες, ντουλάπια , βιβλιοθήκες κι άλλα έπιπλα που δέχονται συχνά χτυπήματα. Ένα τελευταίο πλεονέκτημα είναι ότι αποτελεί ιδανικό υλικό για την δημιουργία εσωτερικών σχεδίων και μοτίβων, καθώς μπορεί να φρεζαριστεί σε ότι σχέδιο εσύ επιθυμείς.
Μειονεκτήματα Επένδυσης πόρτας ασφαλείας από λούστρο MDF
Το MDF έχει όμως και μερικά μειονεκτήματα. Το πιο σημαντικό από αυτά είναι ότι πρέπει να αποφεύγεται η τοποθέτηση του σε μέρη με πολύ υγρασία. Αν απορροφήσει υγρασία, θα αρχίσει να φουσκώνει και να χάνει τη συνοχή του, αυτό το καθιστά ακατάλληλο για πόρτα ασφαλείας εξωτερικού χώρου σε περιοχές που χαρακτηρίζονται από πολλές βροχές και υγρασία. Φυσικά η αντοχή του σε ότι αφορά την υγρασία εξαρτάται από την ποιότητα του. Αν η ποιότητα είναι καλή, τότε η πόρτα πρέπει να βραχεί αρκετά για να φουσκώσει, ενώ μιας κακής ποιότητας επένδυση, μπορεί να φουσκώσει ακόμα και με την ατμοσφαιρική υγρασία.